title: 2010/742/EU: Sklep Evropskega parlamenta in Sveta z dne 24. novembra 2010 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga ESPG/2009/028 NL/Limburg, oddelek 18, Nizozemska)

text:
               4.12.2010

               SL

               Uradni list Evropske unije

               L 318/39

         SKLEP EVROPSKEGA PARLAMENTA IN SVETA
   z dne 24. novembra 2010
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga ESPG/2009/028 NL/Limburg, oddelek 18, Nizozemska)
   (2010/742/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti njegove točke 28,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2), zlasti njenega člena 12(3),
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, ki so bili odpuščeni zaradi velikih strukturnih sprememb v svetovnih trgovinskih tokovih, ter za pomoč pri njihovi ponovni vključitvi na trg dela.

               (2)

               Področje uporabe ESPG se je razširilo na vloge, predložene od 1. maja 2009, da bi se vključila pomoč za delavce, ki so bili odpuščeni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje v višini 500 milijonov EUR.

               (4)

               Nizozemska je 30. decembra 2009 vložila vlogo za uporabo sredstev ESPG v zvezi s presežnimi delavci v devetih podjetjih, ki delujejo v panogi, razvrščeni v oddelek 18 NACE Revizija 2 (Tiskarstvo in razmnoževanje posnetih nosilcev zapisa) v regiji na ravni NUTS II Limburg (NL42), ter jo dopolnila z dodatnimi informacijami do 6. maja 2010. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 549 946 EUR.

               (5)

               Zato je treba uporabiti sredstva ESPG, da se zagotovi finančni prispevek za vlogo, ki jo je predložila Nizozemska –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2010 se iz Evropskega sklada za prilagoditev globalizaciji uporabi vsota 549 946 EUR za prevzem obveznosti in plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 24. novembra 2010

            Za Evropski parlament

            Predsednik

         J. BUZEK

            Za Svet

            Predsednik

         O. CHASTEL

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: Sklep Komisije z dne 9. decembra 2016 o sklenitvi v imenu Evropske skupnosti za atomsko energijo Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji

text:
               15.12.2016

               SL

               Uradni list Evropske unije

               C 467/16

         SKLEP KOMISIJE
   z dne 9. decembra 2016
   o sklenitvi v imenu Evropske skupnosti za atomsko energijo Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji
   (2016/C 467/06)
   EVROPSKA KOMISIJA JE –
   ob upoštevanju Pogodbe o ustanovitvi Evropske skupnosti za atomsko energijo in zlasti člena 101(2) Pogodbe,
   ob upoštevanju Sklepa Sveta o odobritvi sklenitve, s strani Komisije v imenu Evropske skupnosti za atomsko energijo, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji
   ob upoštevanju naslednjega:

               (1)

               Stabilizacijsko-pridružitveni sporazum med Evropskima skupnostma in njunimi državami članicami na eni strani ter Bosno in Hercegovino na drugi strani (v nadaljnjem besedilu: SPS) je bil podpisan 16. junija 2008 in je začel veljati 1. junija 2015 (1).

               (2)

               Republika Hrvaška je postala država članica Unije 1. julija 2013.

               (3)

               V skladu z drugim pododstavkom člena 6(2) Akta o pogojih pristopa Republike Hrvaške k Evropski uniji iz leta 2012 bi se bilo treba o pristopu Hrvaške k SPS dogovoriti s sklenitvijo protokola k SPS, pri čemer se Protokol sklene med Svetom, ki odloča soglasno v imenu držav članic, in zadevno tretjo državo.

               (4)

               Svet je 24. septembra 2012 pooblastil Komisijo za začetek pogajanj z Bosno in Hercegovino z namenom sklenitve protokola k SPS.

               (5)

               Pogajanja so bila uspešno zaključena in Protokol k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol) je bil parafiran 18. julija 2016.

               (6)

               Protokol zajema zadeve, ki so v pristojnosti Evropske skupnosti za atomsko energijo.

               (7)

               Protokol bi morala glede zadev, ki so v pristojnosti Evropske skupnosti za atomsko energijo, skleniti Komisija v imenu Evropske skupnosti za atomsko energijo.

               (8)

               Svet je 21. novembra 2016 sprejel sklep o odobritvi sklenitve Protokola s strani Komisije v imenu Evropske skupnosti za atomsko energijo (2).

               (9)

               Za podpis in sklenitev Protokola se glede zadev, ki spadajo na področje uporabe Pogodbe o Evropski uniji in Pogodbe o delovanju Evropske unije, uporablja ločen postopek.

               (10)

               Protokol bi bilo treba odobriti –

         SKLENILA:
   Člen 1
   Sklenitev, v imenu Evropske skupnosti za atomsko energijo, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji se odobri.
   Besedilo Protokola je priloženo k Sklepu Sveta o podpisu, v imenu Evropske unije in njenih držav članic, ter o začasni uporabi Protokola (3).
   Člen 2
   Član Komisije, pristojen za evropsko sosedsko politiko in pogajanja o širitvi, se pooblasti za podpis Protokola in deponiranje uradnega obvestila iz člena 7 Protokola.
   Člen 3
   Ta sklep začne veljati na dan sprejetja.

      V Bruslju, 9. decembra 2016

            Za Komisijo

         Johannes HAHN

            Član Komisije

      (1)  UL L 164, 30.6.2015, str. 2.

      (2)  Še ni objavljeno v Uradnem listu.

      (3)  Še ni objavljeno v Uradnem listu.


title: 2013/379/EU: Sklep Političnega in varnostnega odbora EU BAM Rafah/1/2013 z dne 9. julija 2013 o imenovanju vodje Misije pomoči Evropske unije za mejni prehod Rafa (EU BAM Rafah)

text:
               16.7.2013

               SL

               Uradni list Evropske unije

               L 193/19

         SKLEP POLITIČNEGA IN VARNOSTNEGA ODBORA EU BAM RAFAH/1/2013
   z dne 9. julija 2013
   o imenovanju vodje Misije pomoči Evropske unije za mejni prehod Rafa (EU BAM Rafah)
   (2013/379/EU)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Skupnega ukrepa Sveta 2005/889/SZVP z dne 25. novembra 2005 o ustanovitvi Misije pomoči Evropske unije za mejni prehod Rafa (EU BAM Rafah) (1) in zlasti člena 10(1) Skupnega ukrepa,
   ob upoštevanju naslednjega:

               (1)

               Na podlagi Skupnega ukrepa 2005/889/SZVP je Politični in varnostni odbor v skladu s členom 38 Pogodbe pooblaščen, da sprejema ustrezne odločitve glede političnega nadzora in strateškega vodenja Misije pomoči Evropske unije za mejni prehod Rafa (EU BAM Rafah), vključno z odločitvijo o imenovanju vodje misije.

               (2)

               Visoki predstavnik Unije za zunanje zadeve in varnostno politiko je 23. maja 2013 predlagal, da se Gerhard SCHLAUDRAFF imenuje za vodjo misije EU BAM Rafah za obdobje od 1. julija 2013 do 30. junija 2014.

               (3)

               Misija EU BAM Rafah je bila podaljšana do 30. junija 2014 s Sklepom Sveta 2013/355/SZVP z dne 3. julija 2013 o spremebi in podaljšanju Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah) (2) –

         SPREJEL NASLEDNJI SKLEP:
   Člen 1
   Gerhard SCHLAUDRAFF se imenuje za vodjo Misije pomoči Evropske unije za mejni prehod Rafa (EU BAM Rafah) za obdobje od 1. julija 2013 do 30. junija 2014.
   Člen 2
   Ta sklep začne veljati na dan sprejetja.
   Uporablja se od 1. julija 2013

      V Bruslju, 9. julija 2013

            Za Politični in varnostni odbor

            Predsednik

         W. STEVENS

      (1)  UL L 327, 14.12.2005, str. 28.

      (2)  UL L 185, 4.7.2013, str. 16.


title: Sklep Sveta z dne 30. oktobra 2013 o sprejetju stališča Sveta o predlogu spremembe proračuna Evropske unije št. 9 za proračunsko leto 2013

text:
               1.11.2013

               SL

               Uradni list Evropske unije

               C 318/3

         SKLEP SVETA
   z dne 30. oktobra 2013
   o sprejetju stališča Sveta o predlogu spremembe proračuna Evropske unije št. 9 za proračunsko leto 2013
   2013/C 318/03
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 314 Pogodbe, v povezavi s Pogodbo o ustanovitvi Evropske skupnosti za atomsko energijo in zlasti členom 106a Pogodbe,
   ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) ter zlasti člena 41 Uredbe,
   ob upoštevanju naslednjega:

               —

               proračun Unije za proračunsko leto 2013 je bil dokončno sprejet 12. decembra 2012 (2),

               —

               Komisija je 3. oktobra 2013 predložila predlog spremembe proračuna št. 9 k splošnemu proračunu za proračunsko leto 2013,

               —

               glede na dejstvo, da mora biti predlog spremembe proračuna št. 9 k splošnemu proračunu za leto 2013 nemudoma sprejet, je upravičeno, da se v skladu s členom 3(3) Poslovnika Sveta skrajšata rok osmih tednov za obveščanje nacionalnih parlamentov in rok desetih dni za uvrstitev točke na začasni dnevni red Sveta iz člena 4 Protokola št. 1 o vlogi nacionalnih parlamentov v Evropski uniji –

         SPREJEL NASLEDNJI SKLEP:
   Edini člen
   Svet je stališče o predlogu spremembe proračuna Evropske unije št. 9 za proračunsko leto 2013 sprejel 30. oktobra 2013.
   Celotno besedilo si je mogoče prebrati na spletišču Sveta http://www.consilium.europa.eu/ ali ga od tam prenesti.

      V Bruslju, 30. oktobra 2013

            Za Svet

            Predsednik

         L. LINKEVIČIUS

      (1)  UL L 298, 26.10.2012, str. 1.

      (2)  UL L 66, 8.3.2013, str. 1, s popravkom v UL L 134, 18.5.2013, str. 21.


title: Sklep Komisije (EU) 2017/451 z dne 14. marca 2017 o odobritvi, v imenu Evropske unije, spremembe Protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju

text:
                  15.3.2017

                  SL

                  Uradni list Evropske unije

                  L 69/34

            SKLEP KOMISIJE (EU) 2017/451
      z dne 14. marca 2017
      o odobritvi, v imenu Evropske unije, spremembe Protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Sklepa Sveta (EU) 2016/870 z dne 24. maja 2016 o sklenitvi, v imenu Evropske unije, Protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju za štiri leta (1) ter zlasti člena 3 Sklepa,
      ob upoštevanju naslednjega:

                  (1)

                  Člen 10 Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju (2) (v nadaljnjem besedilu: Sporazum), odobrenega z Uredbo Sveta (ES) št. 1801/2006 (3), ustanavlja skupni odbor, ki je odgovoren za nadzor izvajanja Sporazuma, zlasti za spremljanje njegovega izpolnjevanja, njegovo razlago in njegovo dobro izvajanje ter za ponovno ovrednotenje, kadar je to potrebno, stopnje ribolovnih možnosti in posledično finančnega prispevka.

                  (2)

                  V členu 1(1) Protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju (v nadaljnjem besedilu: Protokol), odobrenega s Sklepom (EU) 2016/870, so določene ribolovne možnosti v okviru navedenega sporazuma za obdobje štirih let od 16. novembra 2015, v členu 2(1) Protokola pa letni finančni prispevek za dostop plovil Unije do mavretanskega ribolovnega območja.

                  (3)

                  V preglednici iz člena 1(1) Protokola so opredeljene ribolovne možnosti ter je določeno, da se lahko pogodbenici na podlagi razpoložljivih znanstvenih mnenj v skupnem odboru dogovorita o dodelitvi ribolovnih možnosti za zamrzovalna plovila z vlečno mrežo za ribolov pridnenih vrst, za katere je določen presežek.

                  (4)

                  Ob upoštevanju zahteve Unije po uvedbi nove ribolovne kategorije za zamrzovalna plovila z vlečno mrežo za ribolov globokomorskega osliča je bilo predvideno, da se skupni odbor sestane na izrednem zasedanju 15. in 16. novembra 2016 v Nouakchottu, da sprejme spremembo ribolovnih možnosti in pogoje za izvajanje ribolova, ki se uporabljajo, ter finančni prispevek.

                  (5)

                  Komisija je pred zadevnim zasedanjem skupnega odbora Svetu predložila pripravljalni dokument s podrobnim opisom predvidenega stališča Unije.

                  (6)

                  Svet je predvideno stališče Unije odobril v skladu s točko 3 Priloge k Sklepu (EU) 2016/870.

                  (7)

                  Sprejete spremembe, tj. uvedba nove ribolovne kategorije za zamrzovalna plovila z vlečno mrežo za ribolov globokomorskega osliča, pogoji za izvajanje ribolova, ki se uporabljajo za to novo kategorijo, in povečanje finančnega prispevka za dostop, so bile vpisane v Prilogo 5 k zapisniku zadevnega zasedanja skupnega odbora z dne 15. in 16. novembra 2016.

                  (8)

                  Te spremembe bi bilo treba odobriti v imenu Unije –

            SPREJELA NASLEDNJI SKLEP:
      Člen 1
      Spremembe Protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju, ki jih je skupni odbor, ustanovljen s členom 10 navedenega sporazuma, sprejel na zasedanju dne 15. in 16. novembra 2016 in ki izhajajo iz Priloge 5 k zapisniku, se odobrijo v imenu Unije.
      Besedilo Priloge 5 k zapisniku zasedanja skupnega odbora z dne 15. in 16. novembra 2016 je priloženo temu sklepu.
      Člen 2
      Ta sklep začne veljati tretji dan po objavi v Uradnem listu Evropske unije.

         V Bruslju, 14. marca 2017

               Za Komisijo

               Predsednik

            Jean-Claude JUNCKER

         (1)  UL L 145, 2.6.2016, str. 1.

         (2)  UL L 343, 8.12.2006, str. 4.

         (3)  Uredba Sveta (ES) št. 1801/2006 z dne 30. novembra 2006 o sklenitvi Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju (UL L 343, 8.12.2006, str. 1).

         PRILOGA
         Člen 2 Protokola, odstavki:

                     1.

                     Letni finančni prispevek za dostop plovil Evropske unije do mavretanskega ribolovnega območja, ki je določen v členu 7 Sporazuma, znaša sedeminpetdeset milijonov petsto tisoč (57 500 000) EUR. Ta odstavek se uporablja ob upoštevanju določb členov 5 do 10 in člena 16 tega protokola.

                     3.

                     Celotni dovoljeni ulov (kategorije 1, 2, 2a, 3, 6, 7 in 8) in referenčne tonaže (kategoriji 4 in 5) so opredeljeni v obrazcih o ribolovu iz Priloge 1 k temu protokolu. Določijo se na podlagi koledarskega leta, od 1. januarja do 31. decembra zadevnega leta. Če prvo in zadnje obdobje uporabe Protokola ne ustrezata koledarskemu letu, se celotni dovoljeni ulov določi po načelu časovne porazdelitve ob upoštevanju letnih trendov porazdelitve ulova po ribolovnih kategorijah.

                     7.

                     Če ulov v mavretanskem ribolovnem območju, izveden na plovilih Evropske unije za ribolov tuna, pri ribolovnih kategorijah 4 in 5 preseže referenčno tonažo, kakršna je določena za vsako od teh kategorij, se znesek sedeminpetdeset milijonov petsto tisoč (57 500 000) EUR finančnega prispevka za vsako dodatno ulovljeno tono poveča za znesek pristojbine, kot je določen v ustreznih obrazcih o ribolovu za zadevno leto. Vendar znesek, ki ga plača Evropska unija za prekoračitev, ne sme presegati zneska, ki ustreza dvakratni ustrezni referenčni tonaži. Če količine ulova plovil Evropske unije presegajo ustrezno dvakratno referenčno tonažo, se znesek za preseženo količino plača naslednje leto.

               Preglednica ribolovnih kategorij, kot je določena v členu 1(1):

                     Ribolovne kategorije

                     Celotni dovoljeni ulov in referenčne tonaže

                     1

                     Plovila za lov na rake, razen rarogov in rakovic

                     5 000  ton

                     2

                     Plovila z vlečno mrežo (nezamrzovalna) in plovila s pridnenimi parangali za ribolov globokomorskega osliča

                     6 000  ton

                     2a

                     Plovila z vlečno mrežo (zamrzovalna) za ribolov globokomorskega osliča

                     globokomorski oslič 3 500  ton
                     ligenj 1 450  ton
                     sipa 600 ton

                     3

                     Plovila za ribolov pridnenih vrst, razen globokomorskega osliča, z orodji, ki niso vlečne mreže

                     3 000  ton

                     4

                     Plovila za ribolov tuna s potegalko

                     12 500  ton
                     (referenčna tonaža)

                     5

                     Plovila za ribolov tuna z ribiškimi palicami in plovila s parangali

                     7 500  ton
                     (referenčna tonaža)

                     6

                     Zamrzovalna plovila z vlečno mrežo za pelagični ribolov

                     225 000  ton (*1)

                     7

                     Plovila za pelagični ribolov, namenjen prodaji svežih rib

                     15 000  ton (*2)

                     8

                     Glavonožci

                     [pm] ton

               Priloga, Dodatek 1 „Obrazci o ribolovu“, novi obrazec 2a:

                     RIBOLOVNA KATEGORIJA 2a:
                     PLOVILA Z VLEČNO MREŽO (ZAMRZOVALNA) ZA RIBOLOV GLOBOKOMORSKEGA OSLIČA

               1.   Ribolovno območje

                                 (a)

                                 Severno od zemljepisne širine 19° 15′ 60″ S: zahodno od črte, ki povezuje točke:

                                                20° 46′ 30″ S

                                                17° 03′ 00″ Z

                                                20° 36′ 00″ S

                                                17° 11′ 00″ Z

                                                20° 36′ 00″ S

                                                17° 36′ 00″ Z

                                                20° 03′ 00″ S

                                                17° 36′ 00″ Z

                                                19° 45′ 70″ S

                                                17° 03′ 00″ Z

                                                19° 29′ 00″ S

                                                16° 51′ 50″ Z

                                                19° 15′ 60″ S

                                                16° 51′ 50″ Z

                                                19° 15′ 60″ S

                                                16° 49′ 60″ Z

                                 (b)

                                 Južno od zemljepisne širine 19° 15′ 60″ S vse do zemljepisne širine 17° 50′ 00″ S: zahodno od črte, ki leži 18 navtičnih milj od črte najnižje oseke.

                                 (c)

                                 Južno od zemljepisne širine 17° 50′ 00″ S: zahodno od črte, ki leži 12 navtičnih milj od črte najnižje oseke.

                           Skupni odbor lahko za območja, izračunana od črte najnižje oseke, mejne črte območij nadomesti z nizom zemljepisnih koordinat.

                     Dovoljeno orodje

                                 —

                                 Pridnena vlečna mreža za ribolov osliča.

                                 —

                                 Uporaba dvojne vreče je prepovedana.

                                 —

                                 Uporaba debelejše vrvi, iz katere je spletena vreča, je prepovedana.

                     Najmanjša dovoljena velikost mrežnega očesa

                     70 mm (vlečna mreža)

                     Najmanjša velikost

                     Za ribe se najmanjša velikost meri od konice gobca do konca repne plavuti (skupna dolžina) (glej Dodatek 7).

                     Za vrste, ki niso navedene zgoraj, lahko najmanjšo velikost določi skupni odbor.

                     Prilov

                     Dovoljeno

                     Prepovedano

                     25 % pridnenih rib (razen globokomorskega osliča)

                     glavonožci (razen lignja in sipe) in raki

                     Za vrste, ki niso navedene zgoraj, lahko delež prilova določi skupni odbor.

                     Ribolovne možnosti/Pristojbine

                     Obdobje

                     Leto

                     Celotni dovoljeni ulov (v tonah)

                     3 500

                     globokomorski oslič (glavna ciljna vrsta)

                     1 450

                     ligenj (sekundarna ciljna vrsta)

                     600

                     sipa (sekundarna ciljna vrsta)

                     Pristojbina

                     70 EUR/t za globokomorskega osliča

                     575 EUR/t za lignja

                     250 EUR/t za sipo

                     90 EUR/t za prilov

                     Pristojbina se izračuna na koncu vsakega trimesečnega obdobja, v katerem je bil plovilu dovoljen ribolov, in sicer ob upoštevanju ulova v tem obdobju.
                     Pogoj za dodelitev dovoljenja je predplačilo v višini 1 000  EUR na plovilo, ki se odšteje od skupnega zneska pristojbine in se plača na začetku vsakega trimesečnega obdobja, v katerem je bil plovilu dovoljen ribolov.
                     Sočasno lahko lovi največ šest plovil.

                     Biološka obnovitev

                     Skupni odbor po potrebi določi obdobje biološke obnovitve na podlagi znanstvenega mnenja centra za spremljanje in nadzor ribištva.

                     Znanstveni opazovalci

                     Z odstopanjem od pravila, določenega v točki 2 poglavja X Priloge, se mavretanski znanstveni opazovalec vkrca na plovila ob vsakem ribolovnem potovanju.

                     Pripombe

                     Pristojbine so določene za celotno obdobje veljavnosti Protokola.

            (*1)  Pri čemer je dovoljeno 10-odstotno odstopanje brez vpliva na finančni prispevek, ki ga plača Evropska unija za dostop.

            (*2)  Če se te ribolovne možnosti uporabijo, jih je treba odšteti od celotnega dovoljenega ulova, dodeljenega za kategorijo 6.


title: Sklep Sveta z dne 2. junija 1999 o pogojih za izvajanje notranjih preiskav v zvezi s preprečevanjem goljufij, korupcije in kakršnega koli nezakonitega ravnanja, ki škoduje interesom Skupnosti (notificiran pod dokumentarno številko SEC(1999) 802)

text:
Pomembno pravno obvestilo

|

31999D0396

Uradni list L 149 , 16/06/1999 str. 0057 - 0059

		Sklep Svetaz dne 2. junija 1999o pogojih za izvajanje notranjih preiskav v zvezi s preprečevanjem goljufij, korupcije in kakršnega koli nezakonitega ravnanja, ki škoduje interesom Skupnosti(notificiran pod dokumentarno številko SEC(1999) 802)(1999/396/ES, ESPJ, Euratom)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti in zlasti člena 218 Pogodbe,ob upoštevanju Pogodbe o ustanovitvi Evropske skupnosti za premog in jeklo in zlasti člena 16 Pogodbe,ob upoštevanju Pogodbe o ustanovitvi Evropske skupnosti za atomsko energijo in zlasti člena 131 Pogodbe,ob upoštevanju naslednjega:(1) Uredba (ES) št. 1073/1999 Evropskega parlamenta in Sveta [1] ter Uredba Sveta (Euratom) št. 1074/1999 [2] o preiskavah, ki jih izvaja Evropski urad za boj proti goljufijam (v nadaljevanju "urad") določata, da mora urad začeti in izvajati upravne preiskave v institucijah, organih, uradih in agencijah, ustanovljenih s Pogodbo o ustanovitvi ES ali Pogodbo o Euratom ali na njuni podlagi.(2) Odgovornost urada, kot jo je določila Komisija, ne zajema samo varstva finančnih interesov, ampak vključuje vse dejavnosti v zvezi s potrebo po varstvu interesov Skupnosti pred nepravilnim ravnanjem, pri katerem obstaja možnost uvedbe upravnega ali kazenskega postopka.(3) Boj proti goljufijam je treba razširiti in izboljšati njegovo uspešnost z uporabo strokovnega znanja, ki že obstaja na področju upravnih preiskav.(4) Komisija mora zato na podlagi svoje upravne neodvisnosti uradu zaupati nalogo izvajanja notranjih upravnih preiskav, da bi se razkrile resne napake pri opravljanju poklicnih dolžnosti, ki lahko pomenijo neizpolnjevanje obveznosti uradnikov in uslužbencev Skupnosti iz členov 11, 12, drugi in tretji odstavek, 13, 14, 16 in 17, prvi odstavek, Kadrovskega predpisa za uradnike Evropskih skupnosti in pogojev za zaposlovanja drugih uslužbencev (v nadaljevanju "Kadrovski predpis"), ki škodijo interesom teh Skupnosti in pri katerih obstaja možnost uvedbe disciplinskega in v določenih primerih kazenskega postopka, ali grobo kršitev delovnih obveznosti iz člena 22 Kadrovskega predpisa, ali neizpolnjevanje podobnih obveznosti članov Komisije ali članov osebja Komisije, za katere ne velja Kadrovski predpis.(5) Take preiskave je treba izvajati popolnoma v skladu z ustreznimi določbami pogodb o ustanovitvi Evropskih skupnosti in zlasti Protokola o privilegijih in imunitetah, besedil za njihovo izvajanje in Kadrovskega predpisa.(6) Take preiskave je treba izvajati pod enakimi pogoji v vseh institucijah, organih, uradih in agencijah Skupnosti; ker prenos te naloge na urad ne sme vplivati na odgovornosti samih institucij, organov, uradov in agencij in na noben način ne sme zmanjšati pravne varnosti teh oseb.(7) Do spremembe Kadrovskega predpisa je treba določiti praktično ureditev, kako člani Komisije ter uradniki in uslužbenci Komisije sodelujejo za nemoteno izvajanje notranjih preiskav.(8) Razveljaviti je treba Sklep Komisije z dne 14. julija 1998 o preiskavah, ki jih izvaja delovna skupina "Usklajevanje boja proti goljufijam", skupaj s pravili za izvajanje z dne 9. decembra 1998 –SKLENILA:Člen 1Dolžnost sodelovanja z uradomGeneralni sekretar, službe in vsak uradnik ali uslužbenec Komisije mora v celoti sodelovati s predstavniki urada in jim nuditi vso pomoč, ki je potrebna za preiskavo. V ta namen dajejo predstavnikom urada vse koristne informacije in razlage.Člani Komisije v celoti sodelujejo z uradom, kar ne vpliva na ustrezne določbe pogodb o ustanovitvi Evropskih skupnosti, zlasti Protokola o privilegijih in imunitetah, ter besedil za njihovo izvajanje.Člen 2Dolžnost dajanja informacijVsak uradnik ali uslužbenec Komisije, ki zve za dokazila, na podlagi katerih lahko domneva o obstoju primerov goljufije, korupcije ali kakršnega koli drugega nezakonitega ravnanja, ki škodi interesom Skupnosti, ali resne napake pri izvajanju poklicnih dolžnosti, ki bi lahko pomenila neizpolnjevanje obveznosti uradnikov in uslužbencev Skupnosti, in pri katerem obstaja možnost uvedbe disciplinskega ali v določenih primerih kazenskega postopka, ali neizpolnjevanje podobnih obveznosti članov Komisije ali članov osebja Komisije, za katere ne velja Kadrovski predpis, o tem nemudoma obvesti vodjo službe ali generalnega direktorja ali, če meni, da je to primerno, generalnega sekretarja ali neposredno urad.Generalni sekretar, generalni direktor in vodje služb Komisije uradu takoj pošljejo vsa dokazila, za katera so zvedeli in na podlagi katerih lahko domnevajo, da obstajajo nepravilnosti iz prvega odstavka.Z uradniki ali uslužbenci Komisije se ne sme na noben način ravnati nepravično ali jih zapostavljati zaradi tega, ker so poslali informacije iz prvega in drugega odstavka.Člani Komisije, ki zvejo za dejstva iz prvega odstavka, obvestijo predsednika Komisije ali, če menijo, da je to primerno, neposredno urad.Člen 3Pomoč varnostnega uradaNa zahtevo direktorja urada varnostni urad Komisije pomaga uradu pri praktičnem izvajanju preiskav.Člen 4Obveščanje zainteresiranih straniO vsaki možni osebni vpletenosti člana, uradnika ali uslužbenca Komisije je treba zainteresirano stran takoj obvestiti, pod pogojem, da to ne ogrozi preiskave. V nobenem primeru se ne sme v ugotovitvah ob koncu preiskave poimensko imenovati člana, uradnika ali uslužbenca Komisije, ne da bi zainteresirana stran imela možnost izraziti svoja stališča o vseh dejstvih, ki se nanašajo nanjo.V primerih, ko se zaradi preiskovanja zahtevajo popolna tajnost in uporaba preiskovalnih postopkov, ki spadajo v pristojnost državnega pravosodnega organa, se lahko obveznost, da je treba člana, uradnika ali uslužbenca Komisije pozvati, naj izrazi svoja stališča, odloži v soglasju s predsednikom ali generalnim sekretarjem Komisije.Člen 5Obveščanje o zaključku preiskave brez nadaljnjih postopkovČe po notranji preiskavi ni mogoče sprožiti postopka proti članu, uradniku ali uslužbencu Komisije, za katerega je bila vložena prijava, se notranja preiskava o tej osebi zaključi brez kakršnega koli nadaljnjega postopka s sklepom direktorja urada, ki o tem pisno obvesti zainteresirano stran.Člen 6Odvzem imuniteteVsako zahtevo državne policije ali pravosodnega organa za odvzem imunitete uradnika ali uslužbenca Komisije v sodnih postopkih zaradi domnevnih primerov goljufije, korupcije ali kakršnega koli drugega nezakonitega ravnanja, se pošlje direktorju urada, ki da svoje mnenje. Če se zahteva za odvzem imunitete nanaša na člana Komisije, je treba obvestiti urad.Člen 7RazveljavitevRazveljavi se Sklep Komisije z dne 14. julija 1998 o preiskavah, ki jih izvaja delovna skupina "Usklajevanje boja proti goljufijam" skupaj s pravili za izvajanje z dne 9. decembra 1998.Člen 8Datum začetka učinkovanjaTa sklep začne učinkovati 1. junija 1999.V Bruslju, 2. junija 1999Za KomisijoJacques SanterPredsednik[1] UL L 136, 31.5.1999, str. 1.[2] UL L 136, 31.5.1999, str. 8.--------------------------------------------------


title: Sklep Sveta (SZVP) 2016/411 z dne 18. marca 2016 o spremembi Sklepa 2011/172/SZVP o omejevalnih ukrepih proti nekaterim osebam in subjektom zaradi razmer v Egiptu

text:
               19.3.2016

               SL

               Uradni list Evropske unije

               L 74/40

         SKLEP SVETA (SZVP) 2016/411
   z dne 18. marca 2016
   o spremembi Sklepa 2011/172/SZVP o omejevalnih ukrepih proti nekaterim osebam in subjektom zaradi razmer v Egiptu
   SVET EVROPSKE UNIJE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanjo in varnostno politiko,
   ob upoštevanju naslednjega:

               (1)

               Svet je 21. marca 2011 sprejel Sklep 2011/172/SZVP (1) o omejevalnih ukrepih proti nekaterim osebam in subjektom zaradi razmer v Egiptu.

               (2)

               Na podlagi pregleda Sklepa 2011/172/SZVP bi bilo treba omejevalne ukrepe podaljšati do 22. marca 2017.

               (3)

               Sklep 2011/172/SZVP bi bilo treba zato treba ustrezno spremeniti –

         SPREJEL NASLEDNJI SKLEP:
   Člen 1
   V členu 5 Sklepa 2011/172/SZVP se drugi odstavek nadomesti z naslednjim:

      „Ta sklep se uporablja do 22. marca 2017.“.

   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 18. marca 2016

            Za Svet

            Predsednik

         A.G. KOENDERS

      (1)  Sklep Sveta 2011/172/SZVP z dne 21. marca 2011 o omejevalnih ukrepih proti nekaterim osebam in subjektom zaradi razmer v Egiptu (UL L 76, 22.3.2011, str. 63).


title: 2010/202/: Sklep Evropskega parlamenta in Sveta z dne 9. marca 2010 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju

text:
               8.4.2010

               SL

               Uradni list Evropske unije

               L 88/15

         SKLEP EVROPSKEGA PARLAMENTA IN SVETA
   z dne 9. marca 2010
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
   (2010/202/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti točke 28 Sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) ter zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, ki so jih prizadele posledice velikih strukturnih sprememb v svetovnih trgovinskih tokovih, ter za pomoč pri njihovi ponovni vključitvi na trg dela.

               (2)

               Za vloge, predložene od 1. maja 2009, je bilo področje uporabe ESPG razširjeno in vključuje podporo delavcem, ki so postali presežni zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje v višini 500 milijonov EUR.

               (4)

               Litva je 23. julija 2009 predložila vlogo za uporabo sredstev iz ESPG v zvezi s presežnimi delavci v podjetju Snaigė in v dveh njegovih dobaviteljih. Ta vloga izpolnjuje zahteve za določitev finančnih prispevkov, kakor je določeno v členu 10 Uredbe (ES) št. 1927/2006, zato Komisija predlaga, da se uporabi znesek v višini 258 163 EUR.

               (5)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je predložila Litva –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2010 se iz Evropskega sklada za prilagoditev globalizaciji (ESPG) uporabi vsota 258 163 EUR za sredstva za prevzem obveznosti in sredstva za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 9. marca 2010

            Za Evropski parlament

            Predsednik

         J. BUZEK

            Za Svet

            Predsednik

         M. Á. MORATINOS

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.